დავიწყოთ პროგრამირება.
თავიდან ფორმები და ზოგადად საწყისები გავიგოთ.
ნუ აღლედებით, მალე თქვენივე დახატული ფორმები, ფერები და
მრავალი სხვა პროგრამა ააჭრელებს ეკრანს.
უბრალოდ ჩვენთან დარჩით!
დავიწყოთ მართკუთხედის დახატვით.
მართკუთხედისთვის ვწერთ "rect"-ს,
შემდეგ ვხსნით ფრჩხილს, ვწერთ ოთხ რიცხვს, 10, 20, 100, 200
-- თუ რას ნიშნავს ესენი, მალე აგიხსნით --
შემდეგ ვხურავთ ფრჩხილს და ბოლოს ვსვამთ წერტილმძიმეს.
შეხედეთ, გასაოცარია, მართკუთხედი!
იმდენად კარგი იყო, კიდევ გავაკეთოთ.
შეგვიძლია ახლა სხვა რიცხვები ვცადოთ.
დიდები იყოს, (300, 240...
და პატარებით დავაბოლოვოთ ...10,20)
ნახეთ, ახალი მართკუთხედი!
რიცხვები რომ შევცვალოთ, ვთქვათ, პირველი, მართკუთხედი იმოძრავებს.
თუ ბოლო რიცხვს შევცვლით, მაშინ შეეცვლება ზომა..
საინტერესოა!
შეიძლება იფიქროთ: "როგორ ხდება ეს ყველაფერი?"
გაიხსენეთ, რომ კომპიუტერი არის ძალიან ჭკვიანი და დამჯერი ძაღლივით.
ძაღლს შეგვიძლია ვუთხრათ დაჯდეს, ან გადაკოტრიალდეს,
ამისთვის საჭიროა ბრძანების გაცემა.
როგორ ვუთხრათ კომპიუტერულ ძაღლს კოდით რომ დაჯდეს?
ამისთვის საჭიროა დავწეროთ ბრძანების სახელი, sit,
შემდეგ უნდა დაწეროთ (), რითაც ეუბნებით რომ თქვენი ბრძანება შეასრულოს
და ბოლოს, უნდა დაწეროთ ; რათა დაასრულოთ ბრძანება.
ამის შემდეგ თქვენი კომპიუტერული ძაღლი დაჯდება.
ცხადია, კომპიუტერში ჩართული Khan Academy ძაღლი არაა,
არ იცის რა არის გადაკოტრიალება,
მაგრამ იცის რა არის მართკუთხედი, როცა ვეტყვით rect,
რაც საკმაოდ კარგია, არა?
ამ ხაზზე სწორედ ამას გავაკეთებთ.
დავწერთ ბრძანებას rect, რაც უბრალოდ სახელია,
შემდეგ დავწერთ ფრჩხილებს, რაც გულისხმობს "გააკეთე ეს",
ბოლოს კი დავწერთ წერტილმძიმეს.
სწორედ ასე ცნობს კომპიუტერი ბრძანებას rect.
დავუბრუნდეთ ჩვენს rect-ს.
გვაქვს ბრძანების სახელი და ფრჩხილები.
ეს რიცხვები რაღაა?
საქმე ისაა, რომ კომპიუტერისთვის საკმარის ინფორმაციას არ წარმოადგენს უბრალოდ rect.
წარმოიდგინეთ, რომ გაქვთ ფურცელი და მე გეუბნებით,
რომ დახაზოთ ზუსტად ისე მართკუთხედი როგორიც მე მინდა.
აზრების კითხვა თუ არ შეგიძლიათ, მაშინვე კითხვები გაგიჩნდებათ.
პირველად ალბათ იკითხავთ: "სად გინდა რომ დავხაზო?"
მაშინ მე გიპასუხებთ: "მოდი ასე შევთანხმდეთ,
ამ ფურცლის მარცხენა მხარეს დავარქვათ ნული,
მარჯვენა მხარეს კი 400."
ამ შემთხვევაში შემეძლება გითხრათ რიცხვი, მაგალითად 100,
და თქვენ გეცოდინებათ რომ მე დაახლოებით აქ მინდა მართკუთხედი რომ იყოს.
თავიდან დაკმაყოფილდებით, მაგრამ შემდეგ გაგახსენდებათ:
"გასაგებია სიგანეში სად უნდა დაიხატოს, მაგრამ რამდენად მაღლა?"
მაშინ შემეძლება კიდევ ერთი რიცხვის მოცემა, მაგალითად 200,
და გეტყვით: "ფურცლის ზედა ნაწილი იყოს ნული,
ქვედა ნაწილი კი იყოს ისევ 400."
მაშინ მიხვდებით რომ დახატვა ზუსტად შუაში მინდა და თითქოს ყველაფერი გასაგებია,
ალბათ თავიდან იტყვით:
"კარგი, ახლა გასაგებია სად უნდა დავხაზო მართკუთხედი,
100-ით მარჯვნივ, 200-ით ქვემოთ.",
მაგრამ შემდეგ გაგახსენდებათ რომ კიდევ გაკლიათ რაღაც.
ალბათ იკითხავთ: "რა ზომის იყოს მართკუთხედი?"
გიპასუხებთ: "მოდი სიგანე 150 იყოს"
100-ზე უნდა დავხაზოთ და აქ 400-ია, სიგანე 150-ია,
ესეიგი დაახლოებით აქ იქნება.
"გასაგებია, სიგანე 150, რა სიმაღლის იყოს მართკუთხედი?"
"არც ისე მაღალი, მოდი იყოს 50"
თქვენ მიპასუხებდით: "კარგი, 50 დაახლოებით ასეთი სიმაღლის იქნება არა?"
უკვე ყველაფერი გასაგებია!
ახლა უკვე იცით თუ როგორი მართკუთხედის დახაზვა მინდა და შეგიძლიათ დახაზოთ.
საკმაოდ შრომატევადია უბრალო მართკუთხედი, არა?
მთავარი აზრი ისაა, რომ ამ ოთხი რიცხვით --
გაიხსენეთ, 100-ით მარჯვნივ, 200-ით ქვემოთ,~
სიგანეში 150, სიმაღლეში 50 --
უკვე მთლიანად განვსაზღვრეთ თუ როგორი უნდა იყოს მართკუთხედი და სად.
სწორედ ასე მუშაობს კომპიუტერი.
შეგიძლიათ დაწეროთ ბრძანების სახელი, შემდეგ ( და ოთხი რიცხვი,
დახუროთ ფრჩხილი და დაასრულოთ წერტილმძიმით.
შედეგად კომპიუტერი დახატავს ისეთ მართკუთხედს, როგორიც გვინდა.
-- გულახდილად თუ ვიტყვით, მართკუთხედს აქ არ ველოდით --
ჩვენ სხვაგან დავხატეთ, არა?
ესეიგი რიცხვები არაა ზუსტი.
ვთქვათ, გვინდა კომპიუტერის დახატული ჩვენს დახატულს ზუსტად დაემთხვეს.
ამისთვის მართკუთხედი მარჯვნისკენ გადავაადგილოთ,
ცოტა ზემოთ ავწიოთ,
ოდნავ დავათხელოთ და სიმაღლესაც მოვუკლოთ.
ახლა კი კომპიუტერის დახაზული მართკუთხედი ჩვენს ნახაზს კარგად ემთხვევა.
ეს იმიტომ, რომ გავიგეთ რას ნიშნავს ეს რიცხვები
და შევცვალეთ ისე, რომ მიგვეღო სასურველი შედეგი.
მოდით სხვა მართკუთხედი დავხაზოთ.
ჩვენ უკვე შეგვიძლია მართკუთხედი სადაც გვინდა იქ დავხაზოთ.
მოდით, დავხაზოთ კუთხეში, აი აქ.
მოვიფიქროთ, რა იქნება ეს წერტილი.
ეს იქნება ნულით მარჯვნივ, ნულით ქვემოთ,
პატარა იყოს, სიგანეში 50, სიმაღლეში 10.
შევუდგეთ საქმეს.
დავწეროთ rect,
შემდეგ, ეს პარამეტრები გამოვყოთ მძიმეებით,
და გავუშვათ ბრძანება.
როგორც ჩანს რაღაც შეცდომა დავუშვით. ფანჯარა გვეუბნება:
"როგორც ჩანს, სადღაც ) გაკლიათ"
თუ დავუკვირდებით, მართლაც..
ძალიან კარგი, გავასწორეთ, მაგრამ არც ისე კარგია, ახალი შეცდომა გვაქვს,
თურმე წერტილმძიმე გვაკლია.
ესეც მართალია. დავაწვეთ "Show Me Where" და მიგვითითებს იმ ხაზზე, სადაც შეცდომაა.
გახსოვდეთ, წერტილმძიმე ბრძანების ბოლოს დაახლოებით იგივე როლს ასრულებს,
რასაც წერტილი წინადადების ბოლოს.
არაუშავს, მივაწეროთ წერტილმძიმე და ყველაფერი კარგად იქნება.
ესეც ასე, პატარა მართკუთხედი, ისე როგორც გვინდოდა.
წინანდელივით, შეგვიძლია გავზარდოთ, შევამციროთ,
ვამოძრაოთ აქეთ-იქით,
შეგვიძლია მოვათავსოთ ზუსტად იქ, სადაც მოგვინდება.
ახლა უკვე დეტალურად იცით თუ როგორ მუშაობს rect ბრძანება.
გავარჩიეთ თუ რას ნიშნავს ეს რიცხვები,
ვნახეთ, რომ აუცილებელია ბრძანების მერე ფრჩხილების დაწერა,
რიცხვების მძიმეებით გამოყოფა და ბრძანების ;-ით დასრულება
თითქოს ბევრია. შეგიძლიათ თქვენ თვითონ მოსინჯოთ ძალები.
შემდეგ ვიდეოში სხვა ფიგურებსაც ვისწავლით, შემდეგ კი გადავალთ მათ გაფერადებაზე
ეკრანზე აქეთ-იქით დამოუკიდებლად მოძრაობაზე და ა.შ.